ગણપતિ વિસર્જન જોવા બ્રિજ પર શહેરમાંથી ઘણા લોકો આવ્યા હોઈ બ્રિજ ઉપર ભીડ હતી. દરમિયાનમાં લાલદરવાજા તરફથી લોકો વધુ આવતાં ભીડ વધી ગઈ હતી અને ધક્કામુક્કી દરમિયાન જય બ્રિજ પરથી નીચે નદીમાં પડ્યો હતો. નદીમાં સગીર પડતાં લોકોએ બૂમાબૂમ કરી હતી. વિસર્જન માટે હાજર ફાયર બ્રિગેડનો સ્ટાફ તાત્કાલિક ત્યાં પહોંચી ગયો હતો, પરંતુ ફાયરની ટીમ જયને બચાવવામાં સફળ રહી નહોતી અને તેનું મોત નીપજ્યું હતું. વિસર્જન દરમિયાન આ ઘટનાના પગલે લોકોમાં શોકની લાગણી ફેલાઈ ગઈ હતી.